กวีประชาไท: ยุติธรรมที่ไม่เคยมาถึง
มีความจริงอยู่เพียงส่วนหนึ่งมีความลวงมากมายบนป้ายชวนเชื่อเหนือตึกตระหง่านสูงเสียดฟ้าที่แสงไฟไม่เคยหลับใหลใครสักคนบัญชาการอยู่เหนือแสงสว่างไม่มีใบหน้าและนามเรียกขานผ่านความมืดอันสงัดดวงไฟกระพริบเป็นระยะ ระยะเพียงจุดเล็กๆเท่านั้นส่องประกายผ่านรูที่ประทับบนเรือนร่างถ้อยแถลงที่ไม่เคยเป็นความจริงการพิสูจน์ยังเดินทางไปไม่ถึงโศกนาฏกรรมซ้ำย้ำในทรงจำเปิดฉายในโรงละครแห่งความคิดไม่มีวันหยุดแด่ความตายนับร้อยแด่ยุติธรรมที่ตายตกไปด้วยบทกวีไม่สามารถทุเลาเศร้านี้ได้ความจริงที่พยายามถูกทำให้เงียบนั่นต่างหากความจริงที่ผู้ถามหากลายเป็นอาชญากรนั่นต่างหากที่จะทุเลาความโศกเศร้านั้นได้ระยะทางทอดยาวสู่อนาคตความปรองดองที่ปีศาจเพรียกหาความสงบที่กดทับเสียงอึกทึกด้วยปลายปืนไม่มีวันนิรันดร์มันรอคอยการมาถึงของจุดเดือดปะทุเป็นเสียงกู่ร้องหายุติธรรมพิสูจน์ทราบเถิดให้ความจริงได้ทำงานเสียบ้างให้ค้อนแห่งยุติธรรมได้ตอกประทับบนความถูกต้องและปลดปล่อยฆาตกรให้เดินไปตามยถากรรม
มีความจริงอยู่เพียงส่วนหนึ่ง มีความลวงมากมายบนป้ายชวนเชื่อ เหนือตึกตระหง่านสูงเสียดฟ้าที่แสงไฟไม่เคยหลับใหล ใครสักคนบัญชาการอยู่เหนือแสงสว่าง ไม่มีใบหน้าและนามเรียกขาน ผ่านความมืดอันสงัด
กระบวนการยุติธรรม,กวีประชาไท,อัสรี่